Burjassot viu un dia festiu honrant a la seua patrona, la Mare de Déu de la Cabeza
2025-07-24

El 30 de setembre és un dels marcats en el calendari per a tota la ciutadania de Burjassot. Aqueix dia, la tradició i la devoció es donen cita en el municipi en un dia festiu en el qual honra a la seua patrona, la Mare de Déu de la Cabeza.

El dia va començar amb la missa major a l’Església de San Miquel a la qual no va faltar l’Alcalde de Burjassot, Rafa García, el Regidor de Festes, Manuel Pérez Menero, i diferents representants de la Corporació Municipal. Després de la missa i la tradicional visita a la Llar Sequera, on es va tindre un detall en forma de música cap a les Clavarieses voluntàries de la Mare de Déu i a les de la Junta del Novenari, el dia festiu va continuar amb la processó per a pujar a la Mare de Déu a l’Ermita.

I, per a culminar el dia, amb la pólvora de la Penya el Coet, l’esforç dels portadors del sant i la presència de la Clavaria de Sant Roc 2022, va tindre lloc la tradicional pujà i rodà de Sant Roc, posant amb això el fermall final a tan intens dia.